Izvor: N1

Vladajuća koalicija mogla bi da okonča saradnju i to zbog javnog istupanja funkcionera Socijalističke partije Srbije Banka Ružića protiv naprednjaka, prenose Večernje novosti,

Ružićeva izjava da bi mogao da sruši Vučića samo da hoće i ismevanje funkcionera SNS naljutila je naprednjake, pišu Večernje novosti.

List piše da je rukovodstvo SNS-a najviše pogodilo odsustvo reakcije predsednika socijalista Ivice Dačića. On je pak, rekao da će se o tome raspravljati u stranci, a i potpredsednica SNS-a je najavila da će organi njihove stranke uskoro razgovarati o odnosu sa koalicionim partnerima.

Funkcionerka SPS-a Slavica Đukić Dejanović, s druge strane kaže da su rezultati dosadašnje saradnje Soscijalističke partije Srbije i Srpske napredne stranke u vrlo delikatnim vremenima vrlo opravdani, i da ih građani tako ocenjuju.

00:00 Izvor: Tanjug

Podsetimo, docent na Fakultetu političkih nauka Boban Stojanović izjavio je nedavno u Novom danu televizije N1 da ukoliko premijer Aleksandar Vučić odluči da bude vanrednih parlamentarnih izbora, to može da se iskoristi da se izmontira neki sukob SPS-om kao opravdanje za tu odluku.